**ПЛАН – ПРОГРАМА за дейността на
НЧ „Искра-1924“- Варна**

Настоящата план – програма е разработена на основание чл.26, ал.2 от ЗНЧ

**I.ОСНОВНА ЦЕЛ:**Развитие и укрепване на читалището, като местен център с културно-просветна, информационна, социална и гражданска функции.
Превръщане на Читалището в съвременен ефективен център, предлагащ удовлетворяване на всички потребности и интереси на хората в района, свързани с духовното и културно израстване и приобщаване към световното културно наследство и глобалното информационно общество.

**II . ПРИОРИТЕТНИ НАПРАВЛЕНИЯ В ДЕЙНОСТТА НА ЧИТАЛИЩЕТО:**

1.. Превръщане на Читалището в притегателен център и място за изява и оползотворяване на свободното време на хора от всички възрасти .

2.Участие на читалището в реализацията на градски, областни, национални и международни културни и образователни проекти.

3. Привличане на доброволци и млади хора в дейностите на читалището с цел осигуряване на приемственост в дейността на читалището.

**Реклама на дейността на читалището:**

* Акции за популяризиране на читалището и неговите услуги- Дни на отворените врати за дейностите на художествените състави и библиотеката на читалището.
* Мероприятия по привличане на читатели – продължаване на Проект „Пътуващата приказка „ и Представяне на млади и утвърдени писатели в Литературен клуб „Искра“
* Популяризиране на библ.фонд – посещение на деца от детските градини и запознаване с библиотеката на читалището.
* Популяризиране на всички значими мероприятия проведени от народното читалище чрез Фейсбук страницата на читалището и др. електронни и печанти медии.

**Рекламна продукция:**

* Поддържане на Читалищен профил в Facebook;
- Обяви;плакати и др. рекламни материали,свързани с дейността на читалището.

**III. ДЕЙНОСТИ ПО ПЛАН – ПРОГРАМАТА**

По всяко от дейностите на читалището се планира:

* Изучаване на интересите и потребностите на реалните и потенциалната аудитория, която посещава читалищните дейности;
* Участие в градски, областни, национални и международни конкурси ,фестивали, срещи и др.
* Изучаване и попълване на фонда на библиотеката ,в съответствие с потребностите на читателите. Изготвяне на изложби на книги ,рисунки и др. произведения на изкуството.;
* Създаване на информационна среда /информационни витрини и др ./ свързани с дейостта на читалището.
* Организация на дейности на читалището в града и извън него .

**IV. БИБЛИОТЕКА. РАБОТА С ЧИТАТЕЛИТЕ.**

* Опазване и обогатяване на библиотечния фонд – закупуване на нова литература
* Комплектуване на библиотечния фонд чрез:
- закупуване на литература от бюджета на читалището.
- чрез дарителство.

- чрез кандидатстване по проект към Министерство на културата

- чрез кандидатстване пред Община Варна за обогатяване на библиотечния фонд

* Работа с читателите
- Справочно-библиографска работа- насочване интереса на читателите към най-подходяща по търсената тема литаратура.
* Образователни инициативи на библиотеката сред децата – срещи, беседи,литературни игри идр.
* Отбелязване на годишнини, свързани с исторически дати и личности .
* Работа по проектите „Разкажи ми приказка“, Пътуващата приказка“ и Литературен клуб-Искра-културно пространство за хора които обичат книгите.

**V. ЛЮБИТЕЛСКО ХУДОЖЕСТВЕНО ТВОРЧЕСТВО И КЛУБОВЕ ПО ИНТЕРЕСИ**

* Школа по изобразително изкуство ;
* Школа по пиано ;
* Школа по пиано и вокал
* Школа по айкидо за деца и младежи,
* Детски танцов състав „Боалийчета”,
* Клуб за народни танци „Боалии”,
* Школа за модерен и класически балет „Флашданс”
* Театрална формация „Весел миг”,
* Литературен клуб „Искра”;
* Клуб „Пътешественик” ,
* Клуб „Огнище”
* Клуб „Трета възраст”

V**I. КАЛЕНДАРЕН ПЛАН НА ДЕЙНОСТИТЕ В НЧ „ИСКРА-1924“ през 2019г.**

**ЯНУАРИ:**

1. Бабин ден НЧ „Искра-1924“.

**ФЕВРУАРИ:**
1Литературен клуб. „Искра“- Представяне творчеството на писателя Тишо Лижев.

2Участие на Школа по изобразително изкуство в Национален конкурс за детска рисунка „Св. Трифон Зарезан“.

**МАРТ:**

1. Отбелязване на Баба Марта с децата от ЦДГ“Теменужка“
2. Изложба на книги и рисунки от Школата по изобразително изкуство посветени на Националния празник -3 март.

 3.Отбелязване на 8-ми март Международният ден на жената,

 4.Изложба на рисунки и ръчно изработени мартеници

 5. Екскурзия с Клуб Пътешественик до първите български столици Плиска и Преслав във връзка с Националния празник на Република България.

**АПРИЛ**

1. Проект „Разкажи ми приказка“ съвместно с детски градини в района и среща с детски писател по повод Седмицата на детската книга и изкуствата за деца.
2. Участие в националната инициатива Маратон на четенето с Литературен клуб „Искра“.
3. Участие като съорганизатор в Национален фолклорен фестивал-конкурс „Бъдност за талантите в България“.
4. Литературна изложба във връзка с100г. от рождението на Веселин Ханчев.

**МАЙ:**

1. Организиране на изложби в двете бази на читалището по повод 95г. от основаването на НЧ „Искра-1924“ и организиране на Празничен концерт „ 95г. НЧ „Искра-1924“с художествените състави на читалището и приятели по повод 24 май-Денят на славянската писменост, българската просвета и книжнина и във връзка с юбилея на читалището.
2. Гостуване на Литературен клуб „Искра“ при Сдружение на писателите- Добрич.

**ЮНИ:**

1. Участие на худ. колективи на читалището в градски, национални и международни фестивали и конкурси.
2. Представяне продукцията на Школата по изобразително изкуство през учебната година. Организиране на изложба от творби на участниците в школата.

**ЮЛИ:**

1.Участие на НЧ „Искра-1924“ като съорганизатор в Международен младежки фестивал „Изкуство, Таланти, Море“в КК Албена.

2. Участие на худ. колективи на читалището в градски, национални и международни фестивали и конкурси.

3. Лято в библиотеката за деца от детската градина.

**СЕПТЕМВРИ:**

1. Отбелязване Съединението на България и Денят на Независимостта с тематични изложби на литература
2. Популяризиране дейностите на читалището и организиране на посещения по училища и детски градини с цел привличане участници в дейностите на читалището.
3. Организиране на Ден на отворените врати за худ. състави на читалището и библиотеката.

**ОКТОМВРИ:**

1.Отбелязване на Международният ден на възрастни хора съвместно с Клуб Пътешественик.

2.Организиране Ден на Отворените врати за дейностите на худ. състави на читалището с цел популяризиране дейностите на читалището и привличане на участници в тях.

3. Среща на лит.клуб „Искра“ със сдружение на писателите –Добрич и обсъждане на съвместни проекти.

4. Организиране на благотворителен концерт 95г. НЧ „Искра-1924 и приятели -2“ с други читалища и културно-просветни организации с цел подпомагане на изработването на паметна плоча на учителя, поет и общественик- Емануил Мутафов по повод 95г. от основаване на читалището.

**НОЕМВРИ**

1.Отбелязване на Денят на народните будители с изложба от произведения на Школата по изобразително изкуство

2.Изложба на литература ,посветена на Денят на народните будители.

3. Отбелязване на Денят на християнското семейство и именуване на „Зала Емануил Мутафов“ на читалището с празничен концерт и кулинална изложба –конкурс.

**ДЕКЕМВРИ:**

1.Отбелязване зимните празници на българина –Никулден ,Коледа и Нова година с изложби и др.културни събития.
2.Коледна изложба на произведеня на Школа по изобразително изкуство.
3. Коледен концерт на худ. състави на читалището.